Document ID: 32004R2086

NÕUKOGU MÄÄRUS (EÜ) nr 2086/2004,
19. november 2004,
millega muudetakse määrust (EÜ) nr 1725/2003, millega võetakse vastu teatavad rahvusvahelised raamatupidamisstandardid vastavalt Euroopa Parlamendi ja nõukogu määrusele (EÜ) nr 1606/2002 IAS 39 sisestamise osas
(EMPS kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eriti selle artikli 3 lõiget 1,
ning arvestades järgmist:
(1)
Komisjoni määrusega (EÜ) nr 1725/2003 (2) võeti vastu 1. septembri 2002. aasta seisuga olemasolevad rahvusvahelised standardid ja tõlgendused.
(2)
17. detsembril 2003 avaldas rahvusvaheline raamatupidamisstandardite nõukogu (IASB) uuesti läbivaadatud rahvusvahelise raamatupidamisstandardi (IAS) 39 rahastamisvahendid: kajastamine ja mõõtmine ühe osana IASB initsiatiivist parandamaks õigeaegselt viitteistkümmet standardit, et neid saaks kasutada firmad, mis võtavad 2005. aastal IASi esmakordselt kasutusele. Läbivaatamise eesmärgiks oli kaugemaleulatuv olemasoleva IASi asutuse kvaliteedi ja järjepidevuse parandamine.
(3)
31. märtsil 2004 andis IASB välja IAS 39 rahastamisvahendite muudatuse: õiglase väärtuse riskimaandamisinstrumentide arvestuse kajastamine ja mõõtmine intressimäärariski väärtpaberiportfelli riskimaandamisinstrumentideks. Muudatuse peaeesmärk on lihtsustada IAS 39 rakendamist, võimaldades õiglase väärtuse riskimaandamisinstrumentide arvestust intressimäärariski väärtpaberiportfelli riskimaandamisinstrumentideks.
(4)
Vastavalt määrusele (EÜ) nr 1606/2002 on komisjoni eesmärk omada stabiilset rahvusvaheliste raamatupidamisstandardite platvormi alates 1. jaanuarist 2005. Teatud olulised IAS 39 sätted on siiski lõpetamata arutelude teemaks IASB, Euroopa Keskpanga, usaldatavusnormatiivide täitmise järelevalve ja pangandusvaldkonna vahel. Need sätted seonduvad kõigi finantsvarade ja -kohustuste õiglase väärtuse hindamise ning riskimaandamisinstrumentide arvestuse õigusega. Kõik sätted hõlmavad alasid, mis on teistest standarditest täielikult sõltumatud ja eraldiseisvad. Selleks, et kinni pidada kuupäevast 1. jaanuar 2005, on vajalik kehtestada IAS 39, välja arvatud mainitud sätted.
(5)
IAS 39 tutvustab õigust õiglaselt hinnata kõigi finantsvarade ja kohustuste väärtust ilma igasuguste piiranguteta. IASB on siiski hiljuti avaldanud avalikult arutatava eelnõu (nõuandva dokumendi), mis teeb ettepaneku teha muudatus IAS 39sse piiramaks standardis esinevat õiglase väärtuse hindamise õigust. Pakutud muudatus on otsene vastus probleemidele, mida on väljendanud Euroopa Keskpanga usaldatavusnormatiivide täitmise järelevalve Baseli Komitees ning väärtpaberituru reguleerijad liikmesriikides, kelle probleemiks on, et õiglase väärtuse hindamise õigust võidakse kasutada sobimatult, eriti asutuse enda finantskohustuste puhul. Komisjon tunnistab probleemide tähtsust ja nõuab nende edasist uurimist. IASB on pakutud muudatusega seoses saanud palju kommentaare ja peaks lõpliku otsuse selle probleemi kohta langetama 2004. aasta lõpuks. Määrus lubab õiglase väärtuse hindamise õigust kohaldada finantsvaradele. Siiski peaksid ettevõtted finantsvarade puhul, millega ei kaubelda aktiivsel ja likviidsel turul, tagama õiglase väärtuse hindamise õiguse kohaldamise finantsvaradele moel, mis kindlustab usaldusväärsed mõõtmistulemused.
(6)
Täielikku õiglase väärtuse hindamise õigust ei tohiks kohaldada seni, kui IASB on leidnud lahenduse nimetatud probleemile ja kui komisjon tunnustab leitud lahenduse sobilikkust. Kuna täielik õiglase väärtuse hindamise õigus on kõigest valikuvõimalus, on selle õigusega seonduvad sätted selgelt eraldiseisvad muudest standardi osadest.
(7)
Riskiarvestamisel toimub arutelu, kas IAS 39 võtab küllaldaselt arvesse viisi, kuidas paljud Euroopa pangad oma varasid ja kohustusi haldavad, eelkõige fikseeritud intressimääraga keskkonnas. Vaidlus käib riskimaandamisinstrumentide arvestuse piirangute üle kas rahavoogude riskimaandamisinstrumentidele või õiglase väärtuse riskimaandamisinstrumentidele ning nimetatud riskimaandamisinstrumentide tõhusust puudutavate rangete nõudmiste üle.
(8)
Paljud Euroopa pangad väidavad, et IAS 39 ei võimalda neil kohaldada riskimaandamisinstrumentide arvestust oma põhideposiitidele väärtpaberiportfelli alusel ning sunniks neid tegema ebaproportsionaalseid ja kulukaid muutusi nii varade ja kohustuste haldamises kui ka arvestamissüsteemides. Kuna väärtpaberiportfelli riskimaandamisinstrumendid - tänu sisemisele teabevahetusele ja suurte arvude seadusele - erineb üksiku finantsvara ja -kohustuse riskimaandamisinstrumentidest, on samuti väidetud, et põhideposiitide väärtpaberiportfelli riskimaandamisinstrumentidele arvestuse võimaldamine õiglase väärtuse hindamissüsteemi baasil on kooskõlas IAS 39 printsiibiga, mis käib selle kohta, et nõutud tunnusega finantskohustuse õiglane väärtus ei saa olla väiksem kui nõudmisel makstav summa.
(9)
IASB on märkimisväärset tähtsust omistanud küsimusele, kas ja kuidas korraldada väärtpaberiportfelli riskimaandamisinstrumentide käsitlemist sel moel, et see paremini peegeldaks fikseeritud intressimääraga keskkonnas tegutsevate pankade eriomadusi. Viimane on prioriteetseks küsimuseks töögruppides, mis uurivad Euroopa pankade poolt esitatud ettepanekuid uue riskimaandamismeetodi (intressimarginaali kaitse) IAS 39sse lisamiseks, mis peegeldaksid veelgi lähemalt viise, kuidas need pangad juhivad oma varade ja kohustuste haldamist.
(10)
IAS 39 otseselt väärtpaberiportfelli riskimaandamisinstrumentide kasutamisega seotud sätteid ei tohiks seega selles staadiumis kohustuslikuks kasutamiseks vastu võtta, sest neid ei saa pidada lõplikeks ja neid võidakse lähitulevikus muuta. Olulised sätted, mis on kohustuslikust rakendamisest välja arvatud, on selgelt eraldiseisvad ülejäänud standardist. Nad on seotud nende sätetega, mis ei peegelda portfelli baasil lähenemist ja seega ennetavad riskimaandamisinstrumentide arvestuse rakendamist põhideposiitide portfellile ja nendele sätetele, mis võrdsustavad ettemaksuriski intressimäära riskiga ning ennetavad seega pangandusjärelevalve poolt heakskiidetud riskijuhtimise tehnikaid. Ettevõtetel on siiski võimalus neid sätteid kohaldada ja seega kohaldada kõiki IAS 39 riskimaandamisinstrumentide arvestuse sätteid.
(11)
Ühenduse õiguse olemasolu finantsvahendite käsitlemist puudutavate raamatupidamisstandardite osas on ettevõtete 2005. aastal kohaldatavate põhistandardite peamine element. Seega on eesmärgiks jõuda niipea kui võimalik - ja võimaluse korral mitte hiljem kui 2005. aasta lõpus - olukorrani, kus komisjon saaks parandatud IAS 39 terviklikul kujul vastu võtta. Komisjon vaatab vastavalt sellele IAS 39 rakendatavuse üle kohe, kui IASB on muutnud õiglase väärtuse hindamise õiguse ja riskimaandamisinstrumentide arvestusega seonduvaid sätteid ja hiljemalt 31. detsembriks 2005. Lahenduse täieliku õiglase väärtuse hindamise õiguse osas töötatavad välja IASB, Euroopa Keskpank ja pangandusjärelevalve. Vastavalt sellele jälgib komisjon täpselt toimuvat tööd ja hindab regulaarselt standardi rakendatavust. Samuti on riskimaandamisinstrumentide arvestusega seonduvate vajalike sätete vastuvõtmine lähitulevikus tihedalt seotud IASB loodud töörühma tehtud edusammudega.
(12)
Ettevõtteid, mis valmistavad esimest korda rahvusvahelistele raamatupidamisaruandlusstandarditele raamatupidamisaruande ning rakendavad IAS 39 versiooni, mis on lisatud käesolevale määrusele, tuleks pidada vastavalt määrusele (EÜ) nr 707/2004 ja käesolevale määrusele IFRS 1 tähenduses “esmakordseteks vastuvõtjateks”. IFRS 1 eesmärk on see, et täielikule IAS/IFRS-le ülemineku kulud ei tohiks üles kaaluda raamatupidamisaruannete kasutajate kasu. Selline arutluskäik rakendub jätkuvalt kinnitatud IASi täieliku rakendumise poole liikumisele. Vastavalt sellele tuleks IFRS 1-s esinevaid viiteid IAS/IFRS-le, mis võeti vastu määrusega (EÜ) nr 707/2004, tõlgendada viidetena IAS/IFRS-le, nagu on otsustatud määruse (EÜ) nr 1606/2002 alusel.
(13)
Seetõttu toob IAS 39 vastuvõtmine kaasa muudatusi IAS nr 12, 18, 19, 30, 36 ja 37, ning SIC 27, mis võeti vastu komisjoni määrusega (EÜ) nr 1725/2003, kindlustamaks asjassepuutuvate raamatupidamisstandardite järjepidevuse.
(14)
Seetõttu järeldab komisjon, et IAS 39, nagu see on sätestatud käesoleva määruse lisas, vastab määruse (EÜ) nr 1606/2002 artiklis 3 määratletud rakendamiskriteeriumitele.
(15)
Seetõttu tuleks määrust (EÜ) nr 1725/2003 vastavalt muuta.
(16)
Käesoleva määrusega ettenähtud meetmed on kooskõlas raamatupidamise regulatiivkomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 1725/2003 lisasse lisatakse rahvusvaheline raamatupidamisstandard IAS 39 Rahastamisvahendid: kajastamine ja mõõtmine, välja arvatud teatavad sätted, mis käsitlevad õiglase väärtuse õiguse kasutamist ja teatavad sätted seoses riskimaandamisinstrumentide arvestusega.
Lisatav tekst, millele on viidatud esimeses lõigus, on esitatud käesoleva määruse lisas.
2. Ettevõtteid peetakse “esmakordseteks vastuvõtjateks” vastavalt lõikele 1. IFRS 1-s esinevad viiteid IAS/IFRS-le tõlgendatakse viidetena IAS/IFRS-le, nagu komisjon on otsustanud määruse (EÜ) nr 1606/2002 alusel.
3. Nii IAS nr 12, 18, 19, 36 ja 37 ning SIC-27 kui ka rahvusvahelist raamatupidamisstandardit nr 1 on muudetud vastavalt IAS 39 liitele B, nagu on sätestatud käesoleva määruse lisas.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse hiljemalt alates 1. jaanuarist 2005.
Brüssel, 19. november 2004

Labels: 7
2
4